નોંધનીય છે કે રાજ્યમાં એક અંદાજ મુજબ ૧૨૦૦૦ કરોડથી વધુ ચાઇનીઝ ચીજવસ્તુઓની આયાત થાય છે. વેપારી એસોસિયેશનના અગ્રણીઓના જણાવ્યા પ્રમાણે ચીનની ચાઇનીઝ પ્રોડક્ટ્સના અંડર ઇન્વોઇસના કારણે આ ચીજવસ્તુઓ દેશમાં બનતી ચીજવસ્તુઓ કરતાં વધુ સસ્તી પડે છે, જેને કારણે સરકારે કરોડો રૂપિયાનો ટેક્સ ગુમાવવાનો વારો આવે છે તો બીજી બાજુ સ્થાનિક ઉદ્યોગોને પણ મરણતોલ ફટકો પડ્યો છે. દરમિયાન અમદાવાદ વેપારી મહાજન સાથે જોડાયેલા વિવિધ એસોસિયેશનોએ પણ સોશિયલ મીડિયા થકી ચાઇનીઝ વસ્તુઓનો બહિષ્કાર કરી સાચી દેશભક્તિ નિભાવો તેવા મેસેજ વહેતા કરીને પ્રચાર અભિયાન છેડ્યું છે.